Κάτω Παναγία Ηλείας

Η Κάτω Παναγιά είναι χωριό της Ηλείας, πρώην ανεξάρτητη κοινότητα και δημοτικό διαμέρισμα από το 2011 του Δήμου Ανδραβίδας - Κυλλήνης. Στην Κάτω Παναγιά βρίσκεται το ιστορικό μοναστήρι της Παναγίας της Βλαχέρνας που έχει πάρει το όνομά της από την ονομαστή Παναγία των Βλαχερνών της Κωνσταντινούπολης και το οποίο εκτός από σημαντικό θρησκευτικό και ιστορικό μνημείο, λειτουργεί και ως Ίδρυμα Χρονίως Πασχόντων και Κατακοίτων Γερόντων.

Ιστορία
Αρχικά δημιουργήθηκε για να  στεγάσει τους πρόσφυγες που ήλθαν στην Ελλάδα, μετά την μικρασιατική καταστροφή του 1922, από το ομώνυμο χωριό στο δυτικότερο άκρο της Μικράς Ασίας.Νίκος Τόμπρος, «Κάτω Παναγιά Ερυθραίας: Περίπτωση μελέτης τοπικής ιστορίας» στα: Πρακτικά 3ου Επιστημονικού Διήμερου Συμποσίου του Κέντρου Έρευνας και Μελέτης της Μικρασιατικής Ερυθραίας (Κ.Ε.Μ.Μ.Ε.), (Ερυθραία/Κηφισιά 19-20 Νοεμβρίου 2016), Δήμος Κηφισιάς-Δημοτική Ενότητα Νέας Ερυθραίας, Αθήνα 2017, σ. 161-171. (σελ. 171) Δημοσίευση στην ιστοσελίδα academia.edu. Ανακτήθηκε στις 13 Φεβρουαρίου 2018. Η Κάτω Παναγιά, όπως και τα περισσότερα χωριά που δημιουργήθηκαν για τη στέγαση προσφύγων, χαρακτηρίζεται από αυστηρό πολεοδομικό σχεδιασμό, τουλάχιστον όσον αφορά την έκταση που αρχικώς χρησιμοποιήθηκε για το σκοπό αυτό. Επίσης χαρακτηριστική είναι και η ομοιομορφία όλων των κατοικιών που αρχικώς κατασκευάστηκαν ενώ σήμερα σώζονται ελάχιστες από αυτές.

Οικονομία
Κύρια πηγή εσόδων των κατοίκων του Δ.Δ. είναι η γεωργία και η αλιεία με ονομαστό το ελαιόλαδο που παράγει η περιοχή. Η Κάτω Παναγιά στην ουσία έχει πλέον -πολεοδομικά- συνενωθεί με το γειτονικό Δ.Δ. Κυλλήνης που αποτελεί και την έδρα του Δήμου, όπου βρίσκεται και ο λιμένας Κυλλήνης, η κύρια πύλη διακίνησης αγαθών και επιβατών από και προς τα νησιά της Ζακύνθου και της Κεφαλλονιάς.

Παραπομπές

Εξωτερικοί σύνδεσμοι
Ιστολόγιο για την Κάτω Παναγιά
H Ένωση Κάτω Παναγιάς Μικράς Ασίας
Το Μοιρολόι της Παναγίας στην Κάτω Παναγιά Ηλείας

Κατηγορία:Δήμος Ανδραβίδας - Κυλλήνης
Κατηγορία:Χωριά της περιφερειακής ενότητας Ηλείας
Κατηγορία:Δήμος Κάστρου-Κυλλήνης